Vážnu komplikáciu pri ochorení koronavírusom môže predstavovať zápal pľúc. Pri ňom bežne dochádza k hypoxii (nedostatku kyslíka v tkanivách), pretože tekutinou naplnené pľúca nezvládajú krv dostatočne okysličovať. Títo pacienti pociťujú bolesť na hrudníku, dýchavičnosť a problémy s vedomím.
Pneumóniu u pacientov s koronavírusom sprevádza jav zvaný tichá alebo šťastná hypoxia. Pri nej chýbajú typické príznaky nedostatku kyslíka, pacienti normálne komunikujú aj dýchajú, zatiaľ čo saturácia ich krvi ďalej klesá. V momente, keď sa objavia problémy, už môže byť pre niektorých z nich neskoro. Domáci oxymeter pomáha strážiť hodnoty okysličenia krvi a prakticky príznaky hypoxie „nahrádza“.